"ጋንታታት መቐለን ወልዋሎን እንታይ የባእሰን?"- ኣብርሃም ተክለሃይማኖት ዓሌትነት ኣብ ክዕሶ እግሪ ኤፍኤማት ኸፊቱ ናብ እዝኑ ወቲፉ ዝሰምዕ ኣፍቃሪ ኩዕሶ እግሪ'ውን ቑጽሪ ዉሑድ ኣይነበረን። ልቢ እዚ ኹሉ ሰብ ድማ፡ ጸወታ ተጀሚሩ ክሳብ ዝውዳእ ነጢረን ክሳብ ዝወጽኣ በጺሐን ነይረን። ጋንታ መቐለ 70 እንደርታ ማዕረ ነጥቢ ምስ ዝነበራ መወዳድርታ ጋንታ ፋሲል ንዋንጫ ተፋጢጣ ነይራ። ምስ ድሬዳዋ ኣብ ዝገበረቶ ግጥም ዝርከብ ውጽኢት ከም ዘሎ ኮይኑ፡ ነታ ንዋንጫ ትወዳደር ዝነበረት ጋንታ ፋሲል ዘአንገደት ጋንታ ስሑል ሽረ እተመዝግቦ ውጽኢት'ውን፡ ንጋንታ መቐለ ወሳኒ ነይሩ። ከቢድ ውድድር ተኻይዱ፡ ፋሲል ነጥቢ ስለ ዝተማቐለት፡ ንመጋጥምታ ክልተ ንባዶ ዝረትዐት ጋንታ መቐለ 70 እንደርታ ቻምፒዮና ፕሪሚየር ሊግ ኢትዮጵያ እዚ ዓመት ምዃና ተበሲሩ። ምንጪ ስእሊ, Mekelle FC መሬት ብታሕጓስን ብዝላ ኣእጋርን ርዒዳ፣ ጣሕሸም ዝብል ድምጺ'ውን ተኸልኺላ ዝጸንሐት ከተማ ብሆሆታ ተረበሸት። ሓዘንን ውድድርን ተስዓሩ። እዚ ዓወት፡ "ብሳላ ትዕግስቲ ዝተረኸበ ዓወት'ዩ" ክብል ይገልጾ ኣካያዲ ስራሕ ጋንታ መቐለ ኣይተ ሽፈራው ተኽለሃይማኖት። ወሲኹ ድማ "ንምዃኑ እቲ ጸወታ ብሰላም'ዶ ክውዳእ ይኸውን?
